CELEX: 31993D0052
Language: ro
Date: 1992-12-21 00:00:00
Title: Decizia Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (Brucella melitensis) și recunoașterea oficială, pentru aceste teritorii, a statutului de stat membru indemn sau de regiune indemnă

03/Volumul 12
            
            
               RO
            
            
               Jurnalul Ofícial al Uniunii Europene
            
            
               72
            
         31993D0052
   
               L 013/14
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 21 decembrie 1992
   privind constatarea, în anumite state membre sau regiuni, a respectării normelor referitoare la bruceloză (Brucella melitensis) și recunoașterea oficială, pentru aceste teritorii, a statutului de stat membru indemn sau de regiune indemnă
   (93/52/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (1), în special anexa A capitolul 1 partea II,
   întrucât în Regatul Unit, Germania, Irlanda, Luxemburg, Belgia, Țârile de Jos și în anumite regiuni din Franța bruceloza (Brucella melitensis) este o boală obligatoriu de declarat de cel puțin cinci ani; întrucât în aceste teritorii nu a mai fost consemnat oficial nici un caz de bruceloză de cel puțin cinci ani, iar vaccinarea este interzisă de cel puțin trei ani; întrucât, prin urmare, trebuie constatat că aceste teritorii respectă cerințele prevăzute în anexa A capitolul 1 partea II punctul 1 litera (b);
   întrucât, pe lângă aceasta, statele membre sau regiunile menționate mai sus se angajează să aplice dispozițiile prevăzute în anexa A capitolul 1 partea II punctul 2; întrucât, prin urmare, statelor membre și regiunilor respective trebuie să li se recunoască oficial statutul de indemne de bruceloză (Brucella melitensis);
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   Statele membre și regiunile menționate la anexa I, respectiv anexa II, îndeplinesc condițiile prevăzute în anexa A capitolul 1 partea II punctul 1 litera (b) din Directiva 91/68/CEE.
   Articolul 2
   Statele membre și regiunile menționate în anexa I, respectiv anexa II, sunt recunoscute oficial ca indemne de bruceloză (Brucella melitensis).
   Articolul 3
   Prezenta decizie se adresează statelor membre.
   
      Adoptată la Bruxelles, 21 decembrie 1992.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 46, 19.2.1991, p. 19.
   ANEXA I
   STATE MEMBRE
   
               —
            
            
               Regatul Unit
            
         
               —
            
            
               Germania
            
         
               —
            
            
               Irlanda
            
         
               —
            
            
               Luxemburg
            
         
               —
            
            
               Belgia
            
         
               —
            
            
               Țârile de Jos
            
         ANEXA II
   REGIUNI
   În Franța: Ain, Aisne, Allier, Ardennes, Aube, Charente, Charente-Maritime, Cher, Côte-d'Or, Côtes-d'Armor, Creuse, Dordogne, Doubs, Eure, Eure-et-Loire, Finistère, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Maine-et-Loire, Manche, Marne, Mayenne, Nièvre, Nord, Oise, Orne, Pas-de-Calais, Rhône, Haute-Saône, Saône-et-Loire, Sarthe, Ville de Paris, Seine-Maritime, Seine-et-Marne, Yvelines, Deux-Sèvres, Vendée, Vienne, Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.